stanford-oval/wikipedia huggingface dataset:
Therapeutai

Therapeutai (m.kreik. Θεραπευταί) oli Filon Aleksandrialaisen mainitsema juutalainen yhteisö Egyptissä, jota Filon pitää tutkielmassaan De vita contemplativa esimerkkinä stoalaisesta ihanteesta.
Filon kuvailee therapeutaita tutkielmassaan De vita contemplativa, joka tutki täydellistä stoalaista filosofista elämää. De Vita Contemplativa oli jatkoa nykyisin kadonneelle teokselle, joka kuvaili essealaisia juutalaisena esimerkkinä täydellisyydestä. Kreikan kielessä termi therapeutai viittaa yleisesti johonkuhun, joka palvelee jumalaa tai jumalia. Filon kuvaili mietiskelevän elämäntavan omaksuneita, jotka jättivät kotinsa ja perheensä taakseen opiskellakseen filosofiaa muualla. Hänen mukaansa tällaista elämäntapaa noudatettiin monissa eri paikoissa, mutta että sitä harjoitettiin etenkin Egyptissä Aleksandrian ympäristössä. Kuvailtuaan elämäntapaa yleisesti Filon alkaa kirjoittaa tietystä juutalaisesta ryhmästä, joita hän pitää mietiskelevän filosofian parhaina edustajina. Filon kirjoittaa näiden siirtokunnan sijainneen Marioutjärven ja Välimeren välillä.
Filonin mukaan therapeutait rukoilivat kahdesti päivässä auringon laskun ja nousun aikaan. Yhteisön jäsenet kirjoittivat hymnejä kuutena päivänä viikosta ja seitsemäntenä eli sapattina he kokoontuivat siirtokunnan keskeiseen rakennukseen, jonka kuvailtiin koostuneen kokoontumistilasta (semneion) ja ruokasalista (symposion). Yhteisö kokoontui kokoontumistilaan, jossa kuunneltiin yhteisön vanhimman puhetta. Yhteisön jäseninä oli sekä naisia että miehiä.
Yhteisön jäsenet eivät syöneet auringonlaskun jälkeen. Ravintona käytettiin vain suolalla maustettua leipää ja lähdevettä. Filon väitti therapeutaiden syventyvän mietiskelyynsä ajoittain niin syvästi, että he eivät syöneet lainkaan useampaan päivään. Filosofiaan he olivat perehtyneet niin perusteellisesti, että he saattoivat selostaa filosofian periaatteita unissaan. Suuri osa Filonin tutkielmasta keskittyy therapeutaiden sapattien sapattiin eli 49:n iltaan liittyneiden menojen kuvailuun. Filon kuvailee näiden pukeutuvan tällöin valkoisiin asuihin, ja samalla ilmenee myös, että yhteisöllä oli oma hierarkiansa ja jokaisella jäsenellä oli oma paikkansa. Yhteisön johtohahmo piti luennon maaten muiden kuunnellessa asemastaan riippuen maaten tai seisten. Luentoon liittyi allegorinen tulkinta jostain pyhien kirjoitusten kohdasta tai filosofinen väite. Luennon jälkeen luennoitsija esittää uuden tai vanhan hymnin, jonka jälkeen muut esittävät lauluja vuorotellen. Tätä seuraa ruokailu, jonka jälkeen kaikki liittyvät miesten ja naisten kahteen kuoroon, joiden johdossa ovat Moosesin ja Miriamin roolihahmot. Aamun lopulta koittaessa 50:s päivä joukko tervehtii nousevaa aurinkoa sitä päin seisten ja älyllisen valaistumisen puolesta rukoillen.
Filonin kuvailujen tarkoituksena lienee ollut tehdä vaikutus etenkin stoalaista filosofiaa seuranneisiin lukijoihinsa, joille askeettisuus, irtautuminen maailmasta, älyllinen selkeys ja maailman luonteeseen keskittyminen olivat erityisen tärkeitä. Sittemmin onkin kiistelty siitä, miten todenmukainen Filonin kuvaus yhteisöstä on ja miten pitkälti se on vain Filonin kuvitteellisen ihanneyhteisön kuvailua.
Thepphithak Chindavong

Thepphithak Chindavong (laoksi ເທບພິທັກ ຈິນດາວົງ; s. 2. helmikuuta 1991) on laosilainen uimari. Hän kilpaili vuoden 2008 kesäolympialaisissa Pekingissä ja jäi 90. sijalle miesten 50 metrin vapaauinnissa.
The Goldfinch

| The Goldfinch |
| --- | --- |
 Sekä romaanin että elokuvan tapahtumien motivoijana on hollantilaisen Carel Fabritiuksen (1622–1654) maalaus Tikli.
Ohjaaja:  John Crowley
Käsikirjoittaja:  Peter Straughan
Tuottaja:  Nina Jacobson
Säveltäjä:  Trevor Gureckis
Kuvaaja:  Roger Deakins
Leikkaaja:  Kelley Dixon
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Amazon
Levittäjä:  Warner Bros. InterCom
Kesto:  149 min
Alkuperäiskieli:  englanti
Aiheesta muualla
IMDb
AllMovie
The Goldfinch on John Crowleyn ohjaama yhdysvaltalainen draamaelokuva vuodelta 2019. Se perustuu Donna Tarttin samannimiseen, Pulitzer-palkittuun romaaniin vuodelta 2013, joka on julkaistu suomeksi nimellä Tikli (WSOY 2014, suom. Hilkka Pekkanen).
Nuoren miehen kehityskertomuksessa pääosaa, äitinsä taidemuseoräjähdyksessä 13-vuotiaana menettävää poikaa näyttelevät Oakes Fegley ja Ansel Elgort ja tämän samanikäistä ystävää Borisia Finn Wolfhard ja Aneurin Barnard. Muita pääosia näyttelevät muun muassa Luke Wilson, Sarah Paulson ja Nicole Kidman.[lähde? ]
Elokuvasta sai kehuja lähinnä Roger Deakins kuvauksestaan, mutta sitäkin enemmän tuli moitteita 800-sivuisen palkitun romaanin ulkokohtaisesta, poukkoilevasta ja mukaansa tempaamattomasta sovituksesta. The Goldfinch menestyi erittäin huonosti elokuvateattereissa: lähes 50 miljoonan dollarin budjetilla tuotettu ja yhtä suurella summalla markkinoitu elokuva oli Pohjois-Amerikassa yli 2 500 teatterin laajassa levityksessä, mutta keräsi lipputuloina vain kuutisen miljoonaa, maailmanlaajuisesti parikymmentä miljoonaa dollaria. Suomen teattereihin elokuvaa ei tuotu.[lähde? ]
Tigers Tübingen

| Tigers Tübingen |
| --- | --- |
Liiga:  Pro A
Perustettu:  1952
Historia:  SV 03 Tübingen (1952–2003)
Areena:  Paul Horn-Arena
Kotipaikka:  Tübingen, Saksa
Värit:           
Päävalmentaja:   Daniel Jansson
Kotisivu:  tigers-tuebingen.de
Tigers Tübingen on saksalainen koripalloseura Tübingenin kaupungista.
Seura on pelannut valtaosan 2000-luvusta Bundesliigassa. Kaudella 2006–2007 joukkueen päävalmentajana toimi Aaron McCarthy. Toiseksi korkeimmalla sarjatasolla pelatessaan seuran päävalmentajaksi palkattiin kaudelle 2020–2021 suomalainen Daniel Jansson ja seuraan siirtyi muun muassa Suomen maajoukkuepelaaja Elias Valtonen.
Tunnettuja pelaajia

Raško Katić
Branislav Ratkovica
Elias Valtonen
/  Brian Clifford
A. J. Moye
Ray Nixon
Antwine Williams
Aiheesta muualla

Kuvia tai muita tiedostoja aiheesta Tigers Tübingen Wikimedia Commonsissa
Joukkue eurobasket.com-sivustolla (englanniksi)
Seuran verkkosivut (saksaksi)
Theranos

| Theranos |
| --- | --- |

Yritysmuoto:  osakeyhtiö
Perustettu:  2003
Perustaja:  Elizabeth Holmes
Lakkautettu:  2018
Avainhenkilöt:  Elizabeth Holmes (toimitusjohtaja & puheenjohtaja) Sunny Balwani (miesystävä)
Kotipaikka:  Palo Alto, Kalifornia, Yhdysvallat
Toimiala:  terveydenhuolto
Tuotteet:  verikokeet
Infobox OKVirheellinen NIMI-arvo: 
Theranos [ˈθɛrənoʊs] oli yksityisessä omistuksessa ollut terveysteknologian yritys. Se tunnetaan valheellisista väitteistään, joiden mukaan se olisi kehittänyt vallankumouksellisen verikoemenetelmän.
Theranosia ylistettiin olemassaolevien yritysten merkittäväksi haastajaksi ennen kuin paljastui, että yritys oli valehdellut ydinosaamisestaan. Sen perusti vuonna 2003 19-vuotias yhdysvaltalainen Elizabeth Holmes. Theranos onnistui saamaan yli 700 miljoonaa dollaria pääomasijoittajilta ja yksityisiltä sijoittajilta, ja sen arvo oli suurimmillaan 9 miljardia dollaria huippuvuosina 2013 ja 2014. Sijoittajat ja media ylistivät Theranosia läpimurroksi verentestausmarkkinoilla. Yhdysvaltojen verentestausmarkkinat ovat suuret, sillä vuotuinen liikevaihto laboratoriotestausten osalta on yli 70 miljardia dollaria. Theranos väitti yhdessä vaiheessa, että sen tekemät verikokeet vaativat vain yhden sadasosan ja yhden tuhannesosan välissä olevan määrän verta yleensä tarvittavasta määrästä. Lisäksi se kertoi omien testiensä maksavan huomattavasti vähemmän kuin olemassa olevat testit. Tällaisia uudenlaisia testejä ei kuitenkaan missään vaiheessa ollut olemassa.
Käännekohta tapahtui lokakuussa 2015, kun tutkiva journalisti John Carreyrou Wall Street Journal -lehdestä kyseenalaisti Theranoksen teknologian toimivuuden. Yritys oli lähellä konkurssia, kunnes se sai 100 miljoonan dollarin investoinnin Fortress Investment Group -yhtiöltä vuonna 2017. Huijauksen paljastuttua Theranos lopetti toimintansa vuonna 2018. Oikeudenkäynti Holmesia ja muuta yrityksen johtoa vastaan alkoi vuonna 2021. 4. tammikuuta 2022 Holmes todettiin syylliseksi neljään petossyytteeseen. Holmes sai 11 vuoden vankeustuomion 18. marraskuuta 2022 ja rikoskumppani Ramesh ”Sunny” Balwani muutamaa viikkoa myöhemmin lähes 13 vuoden vankeustuomion.
Theranos-skandaalista on julkaistu useita dokumenttielokuvia ja vuonna 2022 kahdeksanosainen television draamasarja The Dropout, joka perustuu ABC Newsin samannimiseen podcast-sarjaan.
Theano (mytologia)

Theano (m.kreik. Θεανώ) oli kreikkalaisessa mytologiassa Pallas Athenen papitar Troijassa. Hän oli traakialaisen kuninkaan Kisseuksen tytär ja Antenorin, jonka sai lukuisia lapsia, puoliso. Ennen Troijan sotaa hänen perhekuntansa oli ottanut Menelaoksen ja Odysseuksen vastaan ja kehottanut luovuttamaan Helenan rauhan nimessa takaisin kreikkalaisille. Tämän vuoksi kreikkalaiset säästivät heidät kaupungin kukistuttua. Myöhemmän tradition mukaan Theanoa ja Antenoria pidettiin pettureina, jotka pettivät Troijan ja luovuttivat palladionin, kaupunkia suojelleen Athenen veistoksen, kreikkalaisille.
Muita samannimisiä hahmoja

Theano, yksi danaideista ja Danaoksen ja Polykson tytär, joka nai Aigyptoksen pojan Fanteen vain surmatakseen tämän hääyönä isänsä käskystä.
Theano, joka synnytti Aineiaan rinnalla taistelleen Mimaan samana yönä kun Hekabe synnytti Pariin.
Theano, Ikarian kuninkaan Metapontoksen puoliso, jota kuningas vaati synnyttämään hänelle pojan välttyäkseen maasta karkotukselta. Theano esitti Arnen lapsen puolisolleen omanaan, mutta kun hän myöhemmin synnytti itse miehelleen kaksi poikaa, hän lähetti nämä näiden vartuttua surmaamaan kasvattiveljeään, jotta he perisivät aikanaan valtakunnan. Syntyneessä taistelussa molemmat Thenon pojat saivat surmansa, jolloin uutisen kuultuaan myös Theano surmasi itsensä.
Off the Wall

| Off the Wall Michael Jackson |
| --- | --- | --- |

Studioalbumin tiedot
 Äänitetty : 4. joulukuuta 1978 – 3. kesäkuuta 1979
 Julkaistu: 10. elokuuta 1979
 Tuottaja(t): Quincy Jones, Michael Jackson
 Tyylilaji: disko, funk, soul, pop, soft rock
 Kesto: 42.16
 Levy-yhtiö: Epic Records
Muut kannet
 Albumin toinen kansi.
Michael Jacksonin muut studioalbumit
| Forever, Michael 1975 | Off the Wall 1979 | Thriller 1982 |
Singlet albumilta Off the Wall
 ”Don’t Stop ’til You Get Enough” Julkaistu: 28. heinäkuuta 1979  ”Rock with You” Julkaistu: 3. marraskuuta 1979  ”Off the Wall” Julkaistu: 2. helmikuuta 1980  ”She’s Out of My Life” Julkaistu: 19. huhtikuuta 1980  ”Girlfriend” Julkaistu: 16. heinäkuuta 1980
Off the Wall on yhdysvaltalaisen laulajan Michael Jacksonin viides studioalbumi, joka julkaistiin elokuussa 1979. Albumia pidetään usein Jacksonin soolouran alkuna.
Jackson oli levyttänyt ennen albumia yhteensä neljä levyä levy-yhtiö Motownille. Albumit tehtiin kuitenkin levy-yhtiön tiukassa alaisuudessa, eikä Jacksonilla ollut juurikaan vaikutusvaltaa niiden sisältöön. Kansainvälistä menestystä saavuttanut Off the Wall oli hänen ensimmäinen levy-yhtiö Epic Recordsille tekemänsä albumi. Jackson aloitti Off the Wallin myötä yhteistyön tuottaja Quincy Jonesin kanssa, joka toimi Jacksonin tuottajana vuoden 1987 albumille Bad asti.
Off the Wall sai kriitikoilta positiivisen vastaanoton. Sitä on myyty yli 20 miljoonaa kappaletta kansainvälisesti. Levyltä julkaistiin viisi singleä: ”Don’t Stop ’til You Get Enough” ja ”Rock with You” vuonna 1979 sekä ”Off the Wall”, ”She’s Out of My Life” ja ”Girlfriend” vuonna 1980.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | ”Don’t Stop ’til You Get Enough” | Jackson | 6.04 |  |  |  |  |  |  |
| 2. | ”Rock with You” | Temperton | 3.40 |  |  |  |  |  |  |
| 3. | ”Workin’ Day and Night” | Jackson | 5.14 |  |  |  |  |  |  |
| 4. | ”Get on the Floor” | Jackson, Johnson | 4.39 |  |  |  |  |  |  |
| 5. | ”Off the Wall” | Temperton | 4.05 |  |  |  |  |  |  |
| 6. | ”Girlfriend” | McCartney | 3.05 |  |  |  |  |  |  |
| 7. | ”She’s Out of My Life” | Bahler | 3.37 |  |  |  |  |  |  |
| 8. | ”I Can’t Help It” | Wonder, Greene | 4.29 |  |  |  |  |  |  |
| 9. | ”It’s the Falling in Love” | Sager, Foster | 3.48 |  |  |  |  |  |  |
| 10. | ”Burn This Disco Out” | Temperton | 3.41 |  |  |  |  |  |  |
| 2001 Special Edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Quincy Jones Interview #1 |  | 0.37 |  |  |  |  |  |  |
| 12. | Introduction to Don’t Stop ’til You Get Enough Demo |  | 0.13 |  |  |  |  |  |  |
| 13. | Don’t Stop ’til You Get Enough (original demo from 1978)  | Jackson | 4.48 |  |  |  |  |  |  |
| 14. | Quincy Jones Interview #2 |  | 0.30 |  |  |  |  |  |  |
| 15. | Introduction to Workin’ Day and Night Demo |  | 0.10 |  |  |  |  |  |  |
| 16. | Workin’ Day and Night (original demo from 1978)  | Jackson | 4.19 |  |  |  |  |  |  |
| 17. | Quincy Jones Interview #3 |  | 0.48 |  |  |  |  |  |  |
| 18. | Rod Temperton Interview |  | 4.57 |  |  |  |  |  |  |
| 19. | Quincy Jones Interview #4 |  | 1.32 |  |  |  |  |  |  |
Sertifikaatit

| Maa | Sertifikaatti | Myynti |
| --- | --- | --- |
| Australia | 4× platinaa | 280 000 |
| Brasilia | kultaa | 60 000 |
| Kanada | platinaa | 100 000 |
| Ranska | 2× platinaa | 400 000 |
| Japani | 2× platinaa | 500 000 |
| Iso-Britannia | 6× platinaa | 2 000 000 |
| Yhdysvallat | 11× platinaa | 11 000 000 |
Arvostelut

AllMusic:
Blender:
Q:
Aiheesta muualla

Off the Wall Discogsissa (englanniksi)
Michael Jackson
| --- | --- |
Studioalbumit:   Got to Be There  Ben  Music & Me  Forever, Michael  Off the Wall  Thriller  Bad  Dangerous  HIStory: Past, Present and Future, Book I  Invincible 
Remix-albumit:   The Michael Jackson Mix  Dangerous Remix  Dangerous – Collector’s Edition  Blood on the Dance Floor: HIStory in the Mix What More Can I Give  The Stripped Mixes  The Remix Suite 
Soundtrackit:   The Wiz: Original Motion Picture Soundtrack  E.T. the Extra-Terrestrial  This Is It  Immortal 
Kokoelmat:   A Collection of Michael Jackson’s Oldies  The Best of Michael Jackson  One Day in Your Life  Anthology  The Original Soul of Michael Jackson  Greatest Hits: HIStory, Volume I  Number Ones  The Ultimate Collection  The Essential Michael Jackson  King of Pop  The Collection  The Definitive Collection  Hello World: The Motown Solo Collection 
Muut albumit:   Farewell My Summer Love  Looking Back to Yesterday  Thriller 25  Michael  Bad 25  Xscape 
Kappaleet:   All In Your Name  Another Part of Me  Bad  Beat It  Behind the Mask  Ben  Billie Jean  Black or White  Blood on the Dance Floor  Butterflies  Cheater  Cry  D.S.  Dancing Machine  Dirty Diana  Don’t Stop ’til You Get Enough  Earth Song  The Girl Is Mine  Give In to Me  Gone Too Soon  Got to Be There  Heal the World  HIStory/Ghosts  Hold My Hand  Hollywood Tonight  Human Nature  I Just Can’t Stop Loving You  I Wanna Be Where You Are  In the Closet  Is It Scary  Jam  Leave Me Alone  Liberian Girl  Man in the Mirror  Michael Jackson’s Thriller  Off the Wall  One More Chance  P.Y.T. (Pretty Young Thing)  Remember the Time  Rock with You  Rockin’ Robin  Say Say Say  Scream/Childhood  She’s Out of My Life  Smile  Smooth Criminal  Someone Put Your Hand Out  Speechless  Speed Demon  Stranger in Moscow  They Don’t Care About Us  This Is It  This Time Around  Thriller  Wanna Be Startin’ Somethin’  The Way You Make Me Feel  We Are the World  What More Can I Give  Whatzupwitu  Who Is It  Why  Will You Be There  You Are Not Alone  You Rock My World 
Filmografia:   Taikuri Oz  Michael Jackson’s Thriller  Captain EO  Moonwalker  Michael Jackson’s Ghosts  Men in Black II  Miss Haaksirikko  Michael Jackson’s This Is It 
Videografia:   Dangerous – The Short Films  Video Greatest Hits - HIStory  HIStory on Film, Volume II  Number Ones  The One  Live in Bucharest: The Dangerous Tour  Michael Jackson’s Vision 
Pelit:   Michael Jackson’s Moonwalker  Sonic the Hedgehog 3  Michael Jackson: The Experience  Planet Michael 
Kirjat:   Moonwalk  Moonwalker: The Storybook  Dancing the Dream: Poems and Reflections  My World: The Official Photobook  Thriller 25: The Book  The Official Michael Jackson Opus 
Konserttikiertueet:   Bad World Tour  Dangerous World Tour  HIStory World Tour  This Is It 
Konsertit:   The Royal Concert  Michael Jackson & Friends  Michael Jackson: 30th Anniversary Celebration: The Solo Years  United We Stand: What More Can I Give 
Omaisuus:   Neverland Ranch  Sony/ATV Music Publishing
Olkipaalirakentaminen

Olkipaalirakentamista
Olkipaalirakentamisella tarkoitetaan suorakaiteen muotoisten olkipaalien käyttöä rakennusten ulkoseinien rakennusaineena. Olkipaalirakentaminen on ollut perinteinen rakennustapa useissa maissa. Moderneja 1980-2000-luvuilla olkipaalitekniikalla toteutettuja asuintaloja on muun muassa Suomessa, Ruotsissa, Norjassa, Saksassa, Itävallassa, Sveitsissä, Irlannissa, Alankomaissa, USA:ssa, Kanadassa, Australiassa, Uruguayssa ja Venäjällä.
Olkipaaleja käytetään yleensä yhdessä puurungon kanssa, jolloin puurunko toimii kantavana rakenteena ja olkipaalit eristeenä.   Vaihtoehtoisesti olkipaaliseinä voi olla itsekantava. Itsekantavia olkipaalirakennuksia on toteutettu muun muassa Sveitsin vuoristoalueelle Disentikseen.
Lämmöneristyskyvyltään olkipaalirakenne sopii myös kylmiin olosuhteisiin. Olkipaalin U-kerroin, jolla mitataan lämmöneristävyyttä, on vain 0,13. Esimerkiksi passiivitalon määritelmänä on, että U-kerroin on vähemmän kuin 0,15 ja matalaenergiatalolla >0,18.
Olkipaaliseinä voidaan pinnoittaa savirappauksella tai kalkki-hiekka-rappauksella. Puurunkoinen olkipaalirakennus voidaan myös vuorata puuverhouksella normaaliin tapaan.
Pelkästään oljesta koostuvaa olkipaalia ei pidä sekoittaa olki-savi-rakentamiseen, jossa olkea sisältävästä savimassasta muotoillaan yleensä muotin avulla kevytsaviharkko.
Suomessa toteutettuja olkipaalirakennuksia

arkkitehti Juha-Pekka Riuttamäen puuvuorattu olkipaalitalo Helsingin Viikissä (valmistunut 2003)
Snellman-korkeakoulun Ekoateljee Helsingin Jollaksessa (valmistunut 2000)
Rami Reunasen olkipaalitalo Humppilassa (valmistunut 1999)
Sattmarkin retkeilymajat Paraisilla (valmistuneet 1997 ja 1998)
Villa Pellavista Humppilan Urpolassa (valmistunut 1997)
Aiheesta muualla > Kirjallisuutta

Minke Gernot, Mahlke Friedemann: Der Strohballenbau. Ökobuch 2004.
Westermarck Mikael, Riuttamäki Juha-Pekka, Pelto-Uotila Tero, Weck Tor-Ulf: Olkipaalit rakennusaineena maatilojen puurakennuksissa. Teknillinen korkeakoulu 2002.
Tuomi Virpi: Talo olkipaaleista. Rakennusalan kustantajat RAK 2001.
Aiheesta muualla > Linkkejä

Wikimedia Commonsissa on kuvia tai muita tiedostoja aiheesta .
Straw bale construction book (Wikibooks) (englanniksi)
Rakentaminen ja kestävä kehitys
| --- | --- |
Yhdyskuntasuunnittelu:   ympäristövaikutusten arviointi  ekokylä  yhteisökylä 
Suunnitteluperiaatteet:   ekorakentaminen  aurinkoarkkitehtuuri  matalaenergiatalo  passiivitalo  nollaenergiatalo  plusenergiatalo 
Lämmitys:   aurinkolämmitys  kaukolämpö  lämpöpumppu  maalämpö  puupelletti  takka 
Talotekniikka:   ilmanvaihtokone  aurinkokenno  energiansäästölamppu 
Rakennustekniikka:   rakennuksen vaippa  lämmöneriste  ilmansulku  ikkuna 
Perinnerakentaminen:   hirsirakentaminen  olkipaalirakentaminen  savirakentaminen  turpasmökki  terva  keittomaali 
Organisaatiot:   ympäristöhallinto  Ympäristöministeriö  Ympäristökeskus  Motiva
Nissan Wingroad

Nissan Wingroad / AD on Nissanin vuodesta 1982 lähtien valmistama keskiluokan farmariauto. Nissan AD on tavarankuljetukseen tarkoitettu malli, kun taas Wingroad on paremmin varusteltu henkilöautoversio. Malleja on markkinoitu lukuisilla eri nimillä, ja esimerkiksi Euroopassa myyty Sunny N14 -mallin farmariversio on todellisuudessa uudelleennimetty AD (katso taulukko sivun lopussa).
Nissan AD VB11 (1982–1990)

| Nissan AD VB11 |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  1982–1990
Korimalli:  3-ovinen farmari 3-ovinen pakettiauto 5-ovinen farmari 5-ovinen pakettiauto
Edeltäjä:  Datsun Sunny (B310)
Seuraaja:  Nissan AD (Y10)
Teknisesti samankaltaisia:  Nissan Sunny (B11)
Iskutilavuus:  1,3–1,7 l
Polttoaine:  bensiini diesel
Vetotapa:  etuveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti
Ensimmäisen sukupolven Nissan AD esiteltiin vuonna 1982, ja se perustui Sunny B11 -malliin, jonka farmariversio se oli. Autoa myytiin sekä kolmi- että viisiovisina korimalleina.
Moottoriksi oli valittavissa 1,3- (75 hv) ja 1,5-litraiset (85 hv) bensiinimoottorit sekä 1,7-litrainen (61 hv) diesel. Manuaalivaihteisto oli neli- tai viisivaihteinen ja suuremman bensiinimoottorin yhteyteen sai kolmiportaisen automaattivaihteiston.
Nissan AD Y10 (1990–1998)

| Nissan AD Y10 |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  1990–1998
Muut nimet:  Mazda Familia Nissan NRV Nissan NV Pick-up Nissan Sentra Nissan Sunny Nissan Tsubame Nissan Wingroad Subaru Leone
Korimalli:  2-ovinen lava-auto 4-ovinen pakettiauto 5-ovinen farmari
Edeltäjä:  Nissan AD (VB11)
Seuraaja:  Nissan AD (Y11)
Teknisesti samankaltaisia:  Nissan 100NX Nissan Sunny (B13) Nissan Sunny (N14)
Iskutilavuus:  1,3–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 3-vaihteinen automaatti 4-vaihteinen automaatti
Toisen sukupolven Nissan AD esiteltiin vuoden 1990 lopussa. Se oli Sunny B13 -mallin farmariversio, ja Euroopassa sitä myytiin Sunny N14:n farmarimallina. Alkuperäinen henkilöautoversio oli nimeltään Sunny California. Nissan AD:n rinnalle esiteltiin myös suurempi Nissan Avenir, jota myytiin Euroopassa Primeran farmarimallina.
Vuonna 1996 esiteltiin ensimmäinen Nissan Wingroad, joka oli AD:ta urheilullisemmin muotoiltu. Siinä oli 2,0-litrainen bensiinimoottori. Tätä mallia myytiin myös nimillä Mazda Familia ja Subaru Leone.
Kaksi muuta AD:n hyötyajoneuvoversiota olivat korotetulla takaosalla varustettu AD Max ja Thaimaassa valmistettu ja myyty lava-automalli Nissan NV.
Nissan AD Y11 (1999–2008)

| Nissan AD Y11 |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  1999–2008
Muut nimet:  Mazda Familia Nissan Wingroad
Korimalli:  5-ovinen farmari
Edeltäjä:  Nissan AD (Y10)
Seuraaja:  Nissan AD (Y12)
Teknisesti samankaltaisia:  Nissan Almera (N16) Nissan Almera Tino Nissan Bluebird Sylphy (G10) Nissan Primera (P12) Nissan Sentra (B15) Nissan Serena (C24) Nissan Sunny (B15) Renault Samsung SM3 (N17)
Pohjalevy:  Nissan MS
Iskutilavuus:  1,3–2,2 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali
Kolmannen sukupolven AD tuli markkinoille vuonna 1999. Se perustuu tekniikaltaan Sunny B15 -malliin, mutta on ulkoapäin erinäköinen. Sisusta on kuitenkin sama kuin Sunnyssa. Mallia myytiin jälleen myös Mazda Familia -nimisenä.
AD:n moottorivaihtoehtoina olivat 1,3-, 1,5- ja 1,8-litraiset bensiinimoottorit sekä 2,2-litrainen diesel. Wingroadin sai puolestaan 1,5-, 1,8- ja 2,0-litraisilla bensiinimoottoreilla. 1,8-litraisen moottorin yhteydessä oli aina neliveto sekä AD- että Wingroad-malleissa.
Nissan Wingroad sai vuoden 2001 lopussa kasvojenkohotuksen, jossa se sai sulavalinjaisemman etupään ilmeen ja uudistetun sisustan.
Nissan AD Y12 (2005–)

| Nissan AD Y12 |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  2005–
Muut nimet:  Mazda Familia Mitsubishi Lancer Cargo Nissan Wingroad
Korimalli:  5-ovinen farmari
Edeltäjä:  Nissan AD (Y11)
Teknisesti samankaltaisia:  Nissan Juke Nissan Livina Nissan Note (E11) Nissan NV200 Nissan Sylphy (G11) Nissan Tiida (C11)
Pohjalevy:  Renault–Nissan B0
Iskutilavuus:  1,2–1,8 l
Polttoaine:  bensiini
Vetotapa:  etuveto neliveto
Vaihteisto:  4-vaihteinen automaatti CVT-automaatti
Neljäs ja uusin AD-sukupolvi tuli myyntiin vuonna 2005, mutta vanhempi Y11-malli pysyi sen rinnalla vuoteen 2008 saakka. AD Y12 jakaa suuren osan tekniikastaan Tiida-, Note- ja Livina-mallien kanssa. Autoa myydään myös nimillä Mazda Familia ja Mitsubishi Lancer Cargo.